Službene novine Federacije BiH, broj 76/11

Na temelju odredbi članka 8. stavak 5. Zakona o ugostiteljskoj djelatnosti ("Službene novine Federacije BiH", broj 32/09), federalna ministrica okoliša i turizma donosi

**PRAVILNIK**

**O IZMJENI PRAVILNIKA O RAZVRSTAVANJU, MINIMALNIM UVJETIMA I KATEGORIZACIJI UGOSTITELJSKIH OBJEKATA IZ SKUPINE HOTELI**

**Članak 1.**

U Pravilniku o razvrstavanju, minimalnim uvjetima i kategorizaciji ugostiteljskih objekata iz skupine Hoteli ("Službene novine Federacije BiH", br. 32/10 i 53/10) u članku 62. u stavku 3. riječi: "5 članova " zamjenjuju se riječima: "tri člana".

Stavak 4. mijenja se i glasi:

"Povjerenstvo iz stavka 3. ovog članka čine uposlenici Ministarstva."

**Članak 2.**

Članak 63. mijenja se i glasi:

"Ugostitelj snosi troškove postupka iz članka 62. ovog Pravilnika, koje čine: dnevnica, troškovi prijevoza, troškovi smještaja, koji pripadaju članovima Povjerenstva.

Ugostitelj je dužan izmiriti troškove postupka, na način što će ukupne troškove iz stavka 1. ovog članka uplatiti na depozitni račun Proračuna Federacije Bosne i Hercegovine."

**Članak 3.**

Ovaj Pravilnik stupa na snagu narednog dana od dana objave u "Službenim novinama Federacije BiH".

Broj 06/1-22-4-1114/10-2
3. studenoga 2011. godine
Sarajevo

Ministrica
**Branka Đurić**, v. r.